Վերևում արդեն խոսվեց այս ժամանակաշրջանում տարածաշրջանում առկա ուժերի դասավորության մասին, իսկ այս դեպքում ըստ էության ստեղծվել էր մի վիճակ, երբ Միհրդատ II-ի գահ բարձրանալով Իբերիայում մի քանի տարով խիստ ուժեղացել էր Պարթևական թագավորության ազդեցությունը՝ ի վնաս Հռոմի և այդ ժամանակ նրա դաշնակից Մեծ Հայքի շահերի: Դրա փոխարեն այժմ, Միհրդատ II-ի գահընկեց լինելով և Գադամի գահ բարձրանալով, Իբերիայում կրկին ուժեղանում էին Հռոմի ու Մեծ Հայքի դիրքերը: